Dec 24,2015
వాట్సాప్‌లో వీడియో కాలింగ్‌!
      న్యూఢిల్లీ: ఇన్‌స్టెంట్‌ మెసేజింగ్‌ విభాగంలో సంచలనం వాట్సప్‌ వినూత్న సేవలతో మరింత విస్తరించాలని యోచిస్తోంది. త్వరలో వీడియో కాలింగ్‌ను సౌకర్యాన్ని కూడా అందుబాటులోకి తీసుకు వచ్చే పనిలో పడింది. వాట్సప్‌ తాజాగా తీసుకురానున్న ఐఓఎస్‌ వర్షన్‌లో ఈ సదుపాయం కల్పించే యోచనలో ఉన్నామని సంస్థ జర్మన్‌ వెబ్‌సైట్‌లో వెల్లడించింది. ఇతర వీడియో మెసెంజర్ల నుంచి పోటీని తట్టుకుని నిలబడేందుకు వీడియో కాలింగ్‌ సదుపాయాన్ని తీసుకురావాలని భావిస్తున్నట్లు తెలిపింది. 2016 మార్చి నాటికి ఈ సదుపాయం అందుబాటులోకి రానున్నట్లు సమాచారం. ఇప్పటికే స్కైప్‌, ఐఎంఓ, గూగుల్‌, హ్యాంగవుట్స్‌, ఫేస్‌బుక్‌ వంటి సామాజిక మాధ్యమాలు వీడియో కాలింగ్‌ సేవలను అందిస్తున్న సంగతి తెలిసిందే. ప్రపంచ వ్యాప్తంగా 2015 సెప్టెంబర్‌ ముగింపు నాటికి వాట్సప్‌ విస్తృతి 90 కోట్ల మంది ఖాతాదార్లను చేరిన విషయ విదితమే.
మీ స్నేహితులకు రికమెండ్ చెయ్యండి